Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“ broj: 12/03, 34/03 i 65/13), člana 21. Odluke o postupku izbora i konačnog imenovanja u članova organa upravljanja u javnim preduzećima, javnim komunalnim preduzećima, javnim ustanovama, javnim javnim ustanovama za predškolski odgoj i zdravstvenim ustanovama čiji je osnivač ili suosnivač Grad Tuzla („Službeni glasnik Grada Tuzla“ broj: 11/15, 1/20 i 12/21), člana 30. i 31. Pravila Javne ustanove „Centar za kulturu“ Tuzla broj 07/17 i 360/17 i Odluke Upravnog odbora broj 01-45-400-3/24 od 04.07.2024. godine, Upravni odbor Javne ustanove „Centar za kulturu“ Tuzla raspisuje

**JAVNI KONKURS**

**ZA IZBOR I IMENOVANJE DIREKTORA JAVNE USTANOVE**

**„CENTAR ZA KULTURU“ TUZLA**

1. **Naziv upražnjene pozicije:**

Direktor Javne ustanove „Centar za kulturu“ Tuzla

1. **Izbor i imenovanje direktora JU „Centar za kulturu“ Tuzla** (u daljem tekstu: Centar za kulturu) vrši Upravni odbor Centra za kulturu na period od četiri godine.
2. **Opis pozicije direktora JU „Centar za kulturu“ Tuzla:**

* Organizuje i rukovodi radom Ustanove, organizuje uspješno planiranje, poslovanje, kontrolu rada i djelatnosti Ustanove,
* Odgovoran je za zakonitost rada Ustanove i izradu planova, izvještaja, analiza i ostvarivanja programskih zadataka i poslovanja Ustanove,
* Predlaže Upravnom odboru mjere za efikasno i zakonito obavljanje djelatnosti radi kojih je Ustanova osnovana, unutrašnju organizaciju i sistematizaciju poslova i osnove planova rada i razvoja Ustanove,
* Dužan je osigurati punu zaposlenost izvršioca poslova u toku propisanog radnog vremena,
* Dužan je odlučivati o pravima, obavezama i odgovornostima radnika iz radnog odnosa,
* Predlaže Upravnom odboru plan stručnog usavršavanja vodeći računa o potrebama Ustanove,
* Zastupa i predstavlja Ustanovu prema trećim licima i saradnji sa drugim pravnim i fizičkim licima,
* Dužan je da obustavi od izvršenja opći akt koji nije u saglasnosti sa Ustavom ili je u suprotnosti sa Zakonom, kao i pojedinačni akt kojim se nanosi šteta Ustanovi ili društvenoj zajednici i da o tome obavijesti osnivača,
* Vrši procjenu svih prihoda i rashoda i izdaje naredbe za izvršenje finansijskog plana,
* Planira i organizuje kontrolu korištenja materijalnih i finansijskih sredstava i rada računovodstva,
* U cilju što boljeg obavljanja složenijih poslova u Ustanovi, obrazuje stručne timove, radne grupe u koje imenuje spoljnje saradnike iz određene oblasti,
* Podnosi Upravnom odboru izvještaj o rezultatima rada i finansijskom poslovanju Ustanove,
* Odgovaran je za svaku javnu izložbu i druge manifestacije u Ustanovi,
* Odgovara za blagovremenu realizaciju godišnjeg plana Ustanove,
* Odgovara za rezultate poslovanja i zakonitost rada Ustanove, odgovara Upravnom odboru za rezultate rada i finansijsko poslovanje Ustanove,
* Najmanje jednom godišnje podnosi Upravnom odboru izvještaj o svom radu,
* U procesu rada izdaje pismene naloge za rad i vrši nadzor nad radom radnika u cilju što uspješnijeg poslovanja,
* Predlaže Upravnom odboru unutrašnju organizaciju i sistematizaciju radnih mjesta,
* Odlučuje o zasnivanju i prestanku radnog odnosa radnika u Ustanovi u skladu sa Zakonom,
* Odlučuje o povremenom angažovanju saradnika potrebnih za ostvarivanje programa Ustanove, u dogovoru sa Upravnim odborom,
* Nalaže preduzimanje posebnih mjera za čuvanje i zaštitu umjetničkih djela kojima raspolaže Ustanova - daje saglasnost za razmjenu umjetničkih djela,
* Obrazuje i imenuje radne grupe i druga tijela za određene poslove, kao saradnike, savjetnike i slično, koji rade pod nadzorom i uputstvima,
* Izvršava odluke Upravnog odbora i za njih zadužuje saradnike, sa rokovima izvršenja,
* Donosi opće i pojedinačne akte u skladu sa Zakonom i Pravilima Ustanove,
* Odlučuje o korištenju sredstava do iznosa utvrđenog Pravilima Ustanove i odlukama Upravnog odbora,
* Obavlja i sve ostale poslove u skladu sa Zakonom, Pravilima i drugim općim aktima Ustanove.

1. **Opšti uslovi koje kandidati trebaju ispunjavati:**

* da su državljani Bosne i Hercegovine (dokaz: uvjerenje o državljanstvu),
* da su stariji od 18 godina, ali ne stariji od 65 godina (dokaz: izvod iz matične knjige rođenih),
* da se protiv njih ne vodi krivični postupak (dokaz: uvjerenje nadležnog suda)
* da nisu obuhvaćeni odredbom člana IX 1. Ustava Bosne i Hercegovine (dokaz: ovjerena izjava kandidata),
* da nisu osuđivani za krivično djelo ili privredni prestup koji predstavlja smetnju za imenovanje na upražnjenu poziciju, u roku od 5 (pet) godina od dana izdržane, izvršene, oproštene ili zastarjele kazne (dokaz: ovjerena izjava kandidata),
* da im odlukom suda nije zabranjeno obavljanje poslova na poziciji za koju se kandiduju (dokaz: ovjerena izjava kandidata)
* da nisu otpušteni iz državne službe kao rezultat disciplinske mjere na bilo kojem nivou vlasti u BiH u periodu od 3 (tri) godine prije dana objavljivanja oglasa za upražnjenu poziciju (dokaz: kandidati koji su zaposleni ili su bili zaposleni u državnoj službi dužni su priložiti uvjerenje, a oni koji nisu radili u državnoj službi dužni su priložiti ovjerenu izjavu),
* da nisu izabrani zvaničnici, nosioci izvršnih funkcija ili savjetnici u smislu Zakona o sukobu interesa u institucijama Vlasti u Federaciji BiH („Službene novine Federacije BiH“ broj: 70/08) (dokaz: ovjerena izjava kandidata),
* da su zdravstveno sposobni za obavljanje poslova na koje se kandiduju (dokaz: uvjerenje o zdravstvenoj sposobnosti ne starije od 3 mjeseca – dostavlja izabrani kandidat),

1. **Pored opštih uslova kandidati treba da ispunjavaju i sljedeće posebne uslove:**

* da imaju VSS - VII stepen ili visoko obrazovanje prvog, drugog i trećeg ciklusa Bolonjskog sistema studiranja sa najmanje 240 ECTS bodova društvenog ili umjetničkog smjera (dokaz: ovjerena kopija diplome),
* da imaju 5 (pet) godina radnog iskustva u oblasti kulture nakon sticanja stručne spreme (dokaz: uvjerenje o radnom iskustvu iz kojeg je vidljivo da kandidat ima potrebno radno iskustvo),
* da se odlikuju stručnim, radnim i organizacionim sposobnostima,
* da nisu članovi upravnog, izvršnog ili drugog organa političke stranke (dokaz: ovjerena izjava kandidata),
* da nemaju privatni finansijski interes u Centru za kulturu (dokaz: ovjerena izjava kandidata),
* da nisu članovi upravnog ili nadzornog odbora druge javne ustanove, privrednog društva ili druge institucije, a ako jesu kandidati će dostaviti ovjerenu izjavu da će po konačnom imenovanju odstupiti sa pozicije u roku od 7 (sedam) dana od dana imenovanja (dokaz: ovjerena izjava kandidata),
* da nisu dioničari sa 50% i više dionica, direktor ili član uprave bilo kojeg dioničkog društva kao i vlasnik sa 50% i više vlasništva, direktor ili član uprave bilo kojeg društva sa ograničenom odgovornošću (dokaz: ovjerena izjava kandidata).

1. **Kandidati su obavezni prilikom prijavljivanja na javni konkurs dostaviti Program rada i razvoja Centra za kulturu za četvorogodišnji period.**

Uz prijavu koja treba da sadrži kraću biografiju, adresu i kontakt telefon, kandidati su dužni priložiti dokaze o ispunjavanju navedenih uslova.

Dokumenti navedeni uz prijavu moraju biti originali ili ovjerene kopije i ne starije od 3 (tri) mjeseca.

Svi kandidati koji budu ispunjavali uslove propisane konkursom, biće pozvani na intervju.

Prijavu sa dokazima o ispunjavanju uslova konkursa potrebno je dostaviti u roku od 15 (petnaest) dana od dana posljednjeg javnog objavljivanja konkursa u glasilima.

Konkurs će biti objavljen u „Službenim novinama Federacije BiH“, dnevnom listu „Oslobođenje“, web stranici JU „Centar za kulturu“ Tuzla (www.centarzakulturutuzla.ba) i web stranici JU Službe ze zapošljavanje Tuzlanskog kantona.

Prijave sa traženim dokumentima dostavljaju se lično ili preporučenom poštom na adresu:

**Javna ustanova „Centar za kulturu“ Tuzla**

**Dragiše Trifkovića broj 2**

**75000 TUZLA**

**Sa naznakom**

**(Konkursna komisija „ Prijava na Javni konkurs za izbor i imenovanje direktora JU „Centar za kulturu“ Tuzla“ – ne otvaraj)**

Neblagovremene i nepotpune prijave neće se uzeti u razmatranje.

O rezultatima konkursa kandidati će biti obaviješteni.